ФИЛОЗОФСКИ ФАКУЛТЕТ

ОДЕЉЕЊЕ ЗА СОЦИОЛОГИЈУ

01/1, Бр. 18

Београд, 15.03.2018. ГОД.

НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА

На седници Одељења за социологију одржаној 15.03.2018. године донета је одлука да се предложи, да се због потребе наставе, др Младену Лазићу, редовном професору за предмете „Теорије о друштвеним променама“ и „Друштвени систем и друштвене промене у Србији“, продужи радни однос за још две године.

У наставку су подаци о условима за продужење радног односа:

* Одељење за социологију је донело предлог о продужењу радног односа 15.03.2018. године,
* предлажемо продужење за две школске године,
* предмети *Теорије о друштвеним променама* и *Друштвени систем и друштвене промене у Србији* (раније као један предмет *Општа социологија II*)за које је проф. др Младен Лазић изабран у звање редовног професора, имају статус обавезних предмета,
* проф. др Младен Лазић је од 1991. године запослен у наставничком звању на Филозофском факултету Универзитета у Београду.
* проф. Лазић је након стицања звања редовног професора остварио резултате у научном раду и у развоју научнонаставног подмлатка на факултету који су потребни за избор у звање редовног професора на основу члана 74. ст. 10–12. Закона,
* проф. Лазић испуњава ближе критеријуме које је прописао Национални савет за високо образовање;
* У последњих десет година, на предмету Теорије о друштвеним променама је као асистенткиња била ангажована Јелена Пешић, док је на предмету Друштвени систем и друштвене промене у Србији ангажована асистенткиња Ирена Петровић. Доц. др Јелена Пешић је и након избора у наставничко звање ангажована на предмету Теорије о друштвеним променама.
* Проф. др Младен Лазић је до 2017. године био члан Националног просветног савета, а до сада је био ангажован и на месту Управника Одељења за социологију, затим као члан Кадровске комисије Филозофског факултета, Комисије за докторске студије Филозофског факултета, члан Већа научних области друштвено-хуманистичких наука Универзитета у Београду и члан Већа групације друштвено-хуманистичких наука Универзитета у Београду.

Поред тога, проф. Лазић је предавао и на мастер студијама на Универзитету у Бечу (Interdisciplinary Balkan Studies), руководио је или учествовао у великом броју међународних и националних пројеката, објавио или приредио 15 књига и стотинак чланака или поглавља у домаћим и иностраним научним часописима и монографијама (више од 1000 хетероцитата у Google scholar).

Од 2016. године, проф. Младен Лазић је члан Европске академије наука и уметности (Academia Europea, Лондон).

* Имајући у виду и то дa је тренутно на функцији руководиоца пројекта Института за социолошка истраживања, сматрамо да би било од изузетног значаја да му се радни однос продужи за још две године.

Молимо Наставно-научно веће Филозофског факултета да утврди предлог за продужење радног односа и достави га Сенату Универзитета на одлучивање.

УПРАВНИЦА ОДЕЉЕЊА

ЗА СОЦИОЛОГИЈУ

Проф. др Мина Петровић